Legal Document

Category: 12

Text:
16. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ ΚΑΙ  ΕΠΙΚΟΙΝΩΝΙΩΝ Αριθ. ΔΙΙ/Γ/43096/26252 της 13/27 Νοεμ. 1991 (ΦΕΚ Β΄ 974) Τροποποίηση απόφασης, τέλους αεροπορικών ταξιδίων εξωτερικού (ΤΑΤΕξ). Έχοντας υπόψη: 1.Το Νόμ. 1815/88 «περί Κώδικα Αεροπορικού Δικαίου». 2.Το Ν.Δ. 714/70 «περί Οργανώσεως της Υπηρεσίας Πολιτικής Αεροπορίας» όπως τροποποιήθηκε με το Νόμ. 1340/83. 3.Τις διατάξεις του Π.Δ. 56/89 «περί Οργανισμού της Υ.Π.Α.». 4.Το Ν.Δ. 356/74 και το Ν.Δ. 321/69. 5.Τις διατάξεις των άρθρ. 1 και 2 του Νόμ. 953/79 «περί του Τέλους Αεροπορικών Ταξιδίων Εξωτερικού» καθώς και την σε εκτέλεση τούτου εκδοθείσα τριμερή απόφαση με αριθ. Δ2/Β/ 42295/1558/12.11.79 (ΦΕΚ 1085/Β/4.12.79) περί του καθορισμού των κατηγοριών απαλλαγών από την υποχρέωση καταβολής του ΤΑΤΕ». 6.Τις αποφάσεις: -Δ3/Γ/5396/966/12.2.86 ΓΕΚ 108/Β/14.3.86 αναπροσαρμογή του τέλους αεροπορικών ταξιδίων εξωτερικού και ενοποίηση διατάξεων σχετικών αποφάσεων -Δ3/Γ/34529/11584/10.10.89 τροποποίηση τριμερούς υπουργικής απόφασης -Δ3/Γ/11458/3498/29.3.90 (ΦΕΚ 211/Β/30.3.90) αναπροσαρμογή τέλους αεροπορικών ταξιδίων εξωτερικού. 7.Την εγκύκλιο του Υπουργείου Οικονομικών με αριθ. ΓΛΚ/143903/4367/24.1.84 όπως τροποποιήθηκε με το ΓΛΚ/11402/263/30.1.85 «περί εισπράξεως εσόδων του Δημοσίου που προέρχονται από την Υ.Π.Α.». 8.Την απόφ. ΥΠΑ/Δ3/Β/34990/11519/1.10.90 με θέμα «Διαδικασία χρέωσης είσπραξης και ελέγχου των εσόδων της Υ.Π.Α. από αεροπορικά τέλη προσγείωσης και παραμονής αεροσκαφών και τέλη αεροπορικών ταξιδίων εξωτερικού». 9.Τα έγγραφα της Νομικής Υπηρεσίας του ΥΠΜΕ/Νομικό Συμβούλιο του Κράτους με αριθ. πρωτ.: α)1268/23.12.88 και 283/22.2.89 σχετικά με τόκους υπερημερίας και προσαυξήσεως εκπρόθεσμης καταβολής. β)215/4410/90/6.3.90 σχετικά με επιστροφή τόκων υπερημερίας. Σελ. 642,04(α) Τεύχος 1145-Σελ. 104 γ)222/6.4.90 σχετικά με τόκους υπερημερίας επί εξωφλειθησών απαιτήσεων παραγραφή τόκων. δ)109/25.4.90 σχετικά με παραγραφή οφειλών. ε)880/4440/21.11.90 σχετικά με έσοδα από τέλη Υ.Π.Α. 10.Το έγγραφο της Τράπεζας της Ελλάδος με αριθ. πρωτ. 1391/2.11.90 και την Πράξη 120/ 23.10.90 του Υπουργικού Συμβουλίου ΦΕΚ 143/ Α/30.10.90 σχετικά με τον τόκο υπερημερίας, αποφασίζουμε: 1.Υπόχρεος καταβολής του Τέλους Αεροπορικών Ταξιδίων Εξωτερικού (ΤΑΤΕξ) είναι κάθε επιβάτης πολιτικού αεροσκάφους ηλικίας άνω των 2 ετών που αναχωρεί για το εξωτερικό από Ελληνικό Αερολιμένα. 2.Το τέλος αυτό καθορίζεται σε 1.200 ανά επιβάτη. 3.Απαλλάσσονται από την υποχρέωση καταβολής του τέλους αυτού οι κατωτέρω κατηγορίες επιβατών: 3.1.Οι διερχόμενοι επιβάτες άφιξη–αναχώρηση αεροπορικώς (PASSENGERS IN TRANSIT) οι οποίοι δεν εξέρχονται από τους υποκείμενους σε τελωνειακό έλεγχο χώρους του Αερολιμένα. 3.2.Τα μέλη πληρωμάτων αεροσκαφών. 3.3.Τα μέλη πληρωμάτων αεροσκαφών που επιβιβάζονται δωρεάν, για ανάληψη υπηρεσίας σε άλλο σταθμό, σε αντικατάσταση των εν υπηρεσία πληρωμάτων. 3.4.Οι Κρατικοί λειτουργοί της Χώρας, νηολογήσεως του αεροσκάφους που επιβιβάζονται με υπηρεσιακή εντολή προς εκτέλεση διατεταγμένης εν πτήσει υπηρεσίας (έλεγχος πτητικής ικανότητας αεροσκαφών κ.λπ.) καθώς και οι συνοδεύοντες αυτούς για το ίδιο σκοπό από πλευράς του εκμεταλλευομένου το αεροσκάφος. 3.5.Οι επιβάτες αεροσκαφών χρησιμοποιουμένων στα πλαίσια της ΕΟΚ στην παροχή αμοιβαίας βοήθειας σε περίπτωση φυσικής ή τεχνολογικής καταστροφής βάσει ειδικών συμφωνιών. 3.6.Οι Έλληνες κρατικοί λειτουργοί που ταξιδεύουν με εισιτήριο ελευθέρας (FREE ONE FI). 38.Μ.γ.16 Τέλη Αεροπορικών ταξιδίων 3.7.Οι επιβάτες αεροσκαφών τα οποία προσγειώνονται λόγω ανωτέρω βίας, βλάβης ή κακών καιρικών συνθηκών ανεξάρτητα εάν οι επιβάτες εξέρχονται από τους Ελεγχόμενους χώρους του Αερολιμένα ή συνεχίζουν το ταξίδι τους με το ίδιο ή άλλο αεροσκάφος. 3.8.Οι επιβάτες κρατικών αεροσκαφών. (Κρατικό αεροσκάφος θεωρείται το χρησιμοποιούμενο για στρατιωτικούς τελωνειακούς αστυνομικούς και γενικά κρατικούς σκοπούς). 3.9.Οι επιβάτες αεροσκαφών του Ο.Η.Ε. και του Διεθνούς Ερυθρού Σταυρού καθώς και των αεροσκαφών που εκτελούν πτήσεις προς όφελος αυτών. 4.Οι Αερολιμενάρχες μεριμνούν για την πιστή εφαρμογή των ανωτέρω και επιλύουν τυχόν αναφυόμενα προβλήματα σχετικά με τις καθοριζόμενες ανωτέρω γενικές ή ειδικές κατηγορίες απαλλαγών ή ειδικών περιπτώσεων διακίνησης επιβατών. 5.Η είσπραξη του τέλους ενεργείται με μέριμνα και ευθύνη των αεροπορικών μεταφορέων. Το τέλος ενσωματώνεται στην τιμή του αντιστοίχου αεροπορικού τιμολογίου. Απαιτούμενες λεπτομέρειες εφαρμογής ρυθμίζονται με απόφαση Διοικητικού Υ.Π.Α. 6.Απόδοση του τέλους. α.Υπόχρεος για την απόδοση του τέλους είναι ο εκμεταλλευόμενος το αεροσκάφος ή ο νόμιμος εκπρόσωπος του καθώς ο κάτοχος ιδιωτικού αεροσκάφους. β.Οι υπόχρεοι δύνανται να εξοφλούν τις οφειλές τους προς την ΥΠΑ είτε σε μηνιαία βάση με την έκδοση εντολής πληρωμής είτε επιτόπου στους Αερ/νες πριν την αναχώρηση του α/φους με την έκδοση αποδείξεως εισπράξεως. γ.Οι υπόχρεοι προς απόδοση του τέλους δύνανται να το αποδίδουν σε μηνιαία βάση κατόπιν εγκρίσεως της ΥΠΑ. Για την χορήγηση Εγκρίσεως σε μηνιαία βάση η ΥΠΑ δύναται να απαιτήσει ασφάλεια ή εγγυητική επιστολή για την διασφάλιση των συμφερόντων του Δημοσίου. Οι εγκρίσεις πληρωμής σε μηνιαία βάση δύνανται ελευθέρως και μονομερώς να ακυρωθούν από την ΥΠΑ, εφ’ όσον κρίνεται τούτο σκόπιμο. δ.Υπόχρεοι προς απόδοση επιτόπου στους Αερολιμένες πριν την αναχώρηση του α/φους είναι όσοι δεν περιλαμβάνονται στην ανωτέρω 6γ παράγραφο. 7.Προθεσμία απόδοσης. α.Καθορίζεται προθεσμία απόδοσης του τέλους Αεροπορικών Ταξιδίων Εξωτερικού εντός 40 ημερών από την έκδοση της εντολής πληρωμής από το Λογιστικό και Εφοδιαστικό Κέντρο (ΛΕΚ) της Υ.Π.Α. β.Η προθεσμία απόδοσης είναι ενιαία για οφειλέτες που βρίσκονται στην Ελλάδα ή στο εξωτερικό. γ.Ο χρόνος έκδοσης της εντολής πληρωμής από το ΛΕΚ είναι η ημερομηνία υπογραφής και πρωτοκόλλησης της εντολής. δ.Ανεξάρτητα αν ο παραλήπτης βρίσκεται στην Ελλάδα ή το εξωτερικό, οι εντολές πληρωμής αποστέλλονται ταχυδρομικά – συστημένα με απόδειξη παραλαβής/AVIS ή παραδίδονται ενυπόγραφα ώστε να αποδεικνύεται η επίδοση της εντολής πληρωμής στον παραλήπτη όταν τούτο απαιτηθεί. ε.Ως ημερομηνία εξόφλησης των εντολών πληρωμής με μετρητά, ή με επιταγή, ή με έμβασμα νοείται η ημερομηνία που το προϊόν αυτών, περιήλθε στον λογαριασμό της ΥΠΑ, με αριθ. 234134/5 που τηρείται στην Τράπεζα της Ελλάδος (Κεντρικό Κατάστημα) ή εν πάσει περιπτώσει στα υποκαταστήματα ή πρακτορεία της Τράπεζας της Ελλάδος στο εσωτερικό. 8.Τόκος υπερημερίας. α.Οι ληξιπρόθεσμες εντολές πληρωμής επιβαρύνονται με ποσοστό τόκου υπερημερίας ανερχόμενα σε 2,8% το μήνα (όπως σήμερα ισχύει) για κάθε μήνα καθυστέρησης καταβολής και μέχρι την ημερομηνία σύνταξης του σχετικού τίτλου είσπραξης για να βεβαιωθούν στις Δημόσιες Οικονομικές Υπηρεσίες (ΔΟΥ). Η συνολική οφειλή που βεβαιώνεται στη ΔΟΥ καταβάλλεται εφάπαξ και επιβαρύνεται με προσαυξήσεις εκπρόθεσμης καταβολής σύμφωνα με τις διατάξεις του «Κώδικα Είσπραξης Δημοσίων Εσόδων». β.Ως ληξιπρόθεσμες θεωρούνται οι εντολές που δεν εξοφλήθηκαν μέχρι την προθεσμία απόδοσης, όπως αυτή αναγράφεται στην εντολή πληρωμής. γ.Ως μήνας νοείται το χρονικό διάστημα των 30 ημερών με αρχή την επομένη ημέρα από τη λήξη της προθεσμίας απόδοσης. Ανεξάρτητα σε ποια ημερομηνία εντός του ούτως οριζομένου μηνός εξοφληθεί η εντολή πληρωμής, ο μήνας υπολογίζεται ολόκληρος. 9.Διαφορές στην χρέωση. α.Προκειμένου να διευθετηθούν διαφορές στην χρέωση που προκύπτουν μετά την έκδοση των εντολών από την ΥΠΑ, οι οφειλέτες υποβάλλουν γραπτή αίτηση στην ΥΠΑ/ΔΙΙ/Ζ/ με όλα τα στοιχεία που θεμελιώνουν την απαίτησή τους (επισυνάπτοντας τις εντολές πληρωμής και τις καταστάσεις «βεβαιώσεις τελών προσγείωσης και παραμονής και τέλους αεροπορικών ταξιδίων εξωτερικού»). β.Η προθεσμία υποβολής της αίτησης για την διευθέτηση διαφοράς είναι 20 ημέρες από την έκδοση της εντολής. γ.Ως ημερομηνία υποβολής της αίτησης για την διευθέτηση διαφοράς θεωρείται η ημερομηνία πρωτοκόλλου της ΥΠΑ (παραλαβή της αίτησης) ή η ημερομηνία απόδειξης συστημένης επιστολής. δ.Μετά την λήξη της προθεσμίας υποβολής της αίτησης για την διευθέτηση διαφοράς δεν γίνονται δεκτές αιτήσεις χωρίς να έχουν εξοφληθεί οι εντολές πληρωμής. ε.Η προθεσμία απόδοσης, ειδικά για εντολές πληρωμής που εκδίδονται σε αντικατάσταση ακυρωθεισών εντολών μετά από διευθέτηση διαφοράς, καθορίζεται σε 20 ημέρες από την έκδοση της νέας εντολής. 10.Οι εντολές πληρωμής και οι καταστάσεις «βεβαιώσεως τελών προσγείωσης και παραμονής (Μετά τη σελ. 642,04(α) Σελ. 642,05 Τεύχος 1145-Σελ. 105 Τέλη Αεροπορικών ταξιδίων 38.Μ.γ.16 αεροσκαφών και τέλους αεροπορικών ταξιδίων εξωτερικού» αποτελούν νόμιμο τίτλο είσπραξης. 11.Οι διαδικασίες υλοποίησης, των ανωτέρω παρ. 4, 5, 6, 7, 8, 9 ρυθμίζονται με αποφάσεις του Διοικητού ΥΠΑ. 12.Η ισχύς της παρούσας απόφασης αρχίζει από δημοσιεύσεως στην Εφημερίδα της Κυβερνήσεως εκτός των περιπτώσεων των αναφερομένων στην παρ. 6.γ. και 6.δ. η ισχύς των οποίων αρχίζει από 1/1/1992. 13.Με την παρούσα απόφαση καταργείται κάθε προηγούμενη του αυτού αντικειμένου. 14.Ο Διοικητής της ΥΠΑ εξουσιοδοτείται να αναπροσαρμόζει το ύψος του τέλους (ανωτ. παρ. 2) σύμφωνα με την τιμή ή ποσοστό που καθορίζεται στην εκάστοτε εκδιδομένη για το θέμα έγκριση της Επιτροπής Τιμών και Εισοδημάτων. Επίσης ο Διοικητής της ΥΠΑ εξουσιοδοτείται να αναπροσαρμόζει το ανά μήνα ποσοστό τόκου υπερημερίας (ανωτ. παρ. 8α) σύμφωνα με το επιτόκιο που καθορίζεται από την Τράπεζα της Ελλάδος. 15.Η απόφαση αυτή να δημοσιευθεί στην Εφημερίδα της Κυβερνήσεως. Σελ. 642,06 Τεύχος 1145-Σελ. 106 38.Μ.γ.16 Τέλη Αεροπορικών ταξιδίων